Destiny’s Child

Destiny's Child bola americká R&amp;B dievčenská hudobná skupina ocenená cenou Grammy Award. Pôvodne ju tvorili Beyoncé Knowles, Kelly Rowland, LeToya Luckett a LaTavia Roberson, neskôr len tri: Beyoncé Knowlesová, Kelly Rowlandová a Michelle Williams. 
Skupina predala vyše 50 miliónov albumov a singlov a podľa World Music Awards to bola najpredávanejšia dievčenská skupina všetkých čias. Billboard časopis zaradil skupinu ako jednu z najväčších hudobných trojíc všetkých čias, deviatej najúspešnejšej umeleckej skupiny od roku 2000, umiestnil skupinu na 68.miesto v jeho All-Time Hot 100 umelcov v roku 2008 a v Decembri 2016 ich časopis zaradil na 90.priečku najúspešnejších umelcov tanečných klubov všetkých čias. Skupina bola nominovaná na 14 ocenení Grammy.
12. júna 2005 na turné v Barcelone ohlásili, že už nebudú vystupovať spolu a dajú sa na sólovú kariéru v hudbe, divadle, televízii a filme.
História.
1998: Destiny's Child.
Album "Destiny's Child" bol prvým štúdiovým albumom skupiny. Nahrávaciu zmluvu poskitli Columbia Records v roku 1997, keď šokovali producentov svojimi harmonickými vokálmi. Už v roku 1997 začali nahrávať prvý singel k albumu "No No No". Popri nahrávaní stretli hudobného producenta a umelca Wyclefa Jeana, ktorý im poskytol novú inštrumnetálnu verziu projektu "No No No" a tak vďaka nemu nahrali ďalšiu časť singlu "No No No (Part II.)". Singel "No No No" sa vyšplhal na prvé miesta hitparád a oslavoval úspech po celej Amerike a časti Európy. Neskôr vyšiel ich debutový album pomenovaný po názve skupiny - "Destiny's Child. "Album sa rýchlo rozšíril a predalo sa ho vyše 3 miliónov v druhom polroku. ďalší singel "With Me" nemal až taký úspech ako ten predošlý a vyšplhal sa na 56. miesto v hitparádach.
Neskôr, začiatkom roka 1999 stretli producenta Timbalanda, ktorý s nimi spolupracoval na ďalšiom single. Singel "Get On The Bus" bol venovaný soundtracku "Prečo sa blázni milujú?" a dostal sa na 2. miesto v hitparádach. Na choreografii spolupracovali so speváčkou Aaliyah. Po megaúspechu začali pracovať na ďalšom albume
1999: The Writing's On The Wall &amp; Problémy.
V roku 1999 začali pracovať na svojom druhom albume "The Writing's On The Wall. "Beyoncé sa tu už prezentovala ako autorka niektorých textov piesní ako napríklad "Bug a Boo", alebo "Say My Name". Prvým singlom, ktorý reprezentoval album bol "Bills Bills Bills", ktorý bol už v prvom týždni na 1. mieste a bol nominovaný pre cenu Gramy Awards. Neskôr natočili ďalší klip, tektokrát k piesni "Bug a Boo", ktorá neslávila síce taký úspech ako predošlí singel, ale dostala sa na 5. miesto hitparád. 
Počas úspechu druhého albumu sa začali šíriť informácie o nadradzovaní Beyoncé Knowles nad ostatné členky skupiny pre dôvod, že Mathew Knowles, ktorý bol manažérom skupiny bol zároveň otcom Beyoncé. LeToya a LaTavia mali záujem podpísal novú nahrávaciu zmluvu s Ludacrisom a cítili sa oklamané manažérom skupiny. Tým začali spory medzi Beyoncé, Kelly a LaTaviou a Letoyou. Veľký poprask nastal vtedy, keď Mathew Knowles vyškrtol LeToyu a LaTaviu z projektu na nový videoklip "Say My Name" a nahradil ich bez upozornenia.
Začiatkom roka 2000 sa zostava skupiny zmenila. LeToya a LaTavia už neboli členkami skupiny a boli nahradené Farrah Franklin a Michelle Williams. Farrah Franklin sa tiež podielala na natáčaní videoklipu "Bills Bills Bills". Videoklip "Say My Name" sa odohral prvýkrát na BET Music a šokoval LeToyu a LaTaviu, ktoré nevedeli o natáčaní a ani o vyradení zo skupiny. V tejto veci sa začal súdny proces za porušenie autorských práv a podvode. Medzitým sa singel "Say My Name" stal najpredávanejším singlom vôbec a získal aj cenu Gramy Awards. ďalším Singlom skupiny bol "Jumpin' Jumpin'", ktorý sa stal tiež megahitom skupiny. Tento singel bol posledným singlom členky skupiny Farrah Franklin, pretože ju tiež z projektu vyškrtli a zostali pracovať ako trio.